Deklaracija
Deklaracija' (od latinskog declaratio = izjava, proglas) je dokument političke, pravne ili neke druge prirode u formi svečane izjave koja sadrži bazične principe ili stavove o nekom važnom problemu.  U međunarodnim odnosima deklaracija je izjava koju dvije ili više država zajednički daju o postignutom sporazumu ili o nekome načelnom pitanju.

Karakteristike i historija 
Specifičnu težinu u međunarodnim odnosima danas imaju deklaracije koje se donose u najvažnijim međunarodnim organizacijama, kao što su Ujedinjeni narodi. Deklaracija je i jednostrana izjava jedne države kojom se stvaraju prava i obaveze druge ili drugih država. Takve su naprimjer deklaracija o objavi rata, neutralnosti, o priznanju države i slične objave.

Vrlo često najviši državni organi i institucije, u krucijalnim historijskim momentima upućuju svojim građanima deklaracije koje se odnose na najvažnija politička i ustavnopravna pitanja. Isto tako se često političke partije i pokreti obraćaju javnosti putem deklaracija.

Neke deklaracije kao što je francuska Deklaracija o pravima čovjeka i građanina (Declaration des Droits de l’Homme et du Citoyen) iz augusta 1789., uzimaju se za kamene međaše suvremene historije. 

Sličnu popularnost ima i američka Deklaracija nezavisnosti od 4. jula 1776. koju je donio Kontinentalni kongres.
 

Nakon Drugog svjetskog rata takvu težinu ima Univerzalna deklaracija o ljudskim pravima - Ujedinjenih na, donešena 10. decembra 1948. u Parizu.

Deklaracija u pravu 

Deklaracija u pravu se prvenstveno odnosi na izjavu stranke u pravnom postupku Primjer za to je porezna deklaracija, izjava poreznog obaveznika o podatcima koji utječu na odmjeravanje poreza, ili carinska deklaracija - izjava o podatcima važnima za odmjeravanje carine; poštanska deklaracija izjava o pošiljkama predanima na otpremu.

Izvori

Vanjske veze 

 ''deklaracija' 

Međunarodno pravo
Terminologija
Politička terminologija